Laiboch

Laiboch (slów.:  [], dt.: Laibach, ital.: Lubiana) is d'Haubtstådt und mid 284.355 (2019) gleichzeidig d' greessde Stådt vau Slówénien. D'Stod liigt an dé Fliss Save und Laibåch (Ljubljanica) im Laibåcher Beggen.

De Stod is as bólitische, wirtschoftliche und kuiturëje Zéntrum voh Slówénien und Siz voh am Rémisch-katólischen Erzbischóff. Sei'm Jor 1919 gibts d'Universitet Laiboch.

 Gliadarung 
Nochéfóingd a Listn vau dé Stådteile vau Laibåch noch'm Oifabet:

 Beschigrad      (slów. Bežigrad)
 Wisowik       (slów. Bizovik)
 Breg          (slów. Breg)
 Tschernutsch        (slów. Črnuče)
 Dobruine      (slów. Dobrunje)
 Kaltenbrunn        (slów. Fužine)
 Gleinitz        (slów. Glinice)
 Gunzle        (slów. Guncle)
 Birnbaum       (slów. Hrušica)
 Jeschitzach        (slów. Ježica)
 Kaschel        (slów. Kašelj)
 Brücken         (slów. Moste)
 Neujarsche    (slów. Nove Jarše)
 Nadgoritz     (slów. Nadgorica)
 Podgoritz     (slów. Podgorica)
 Pollan       (slów. Poljane)
 Feld         (slów. Polje)
 Steinbüchel      (slów. Rakovnik) Blumenthal  (slów. Rožna Dolina)
 Rudnick        (slów. Rudnik)
 Slape         (slów. Slape)
 Osterberg        (slów. Sostro)
 Brunndorf      (slów. Studenec)
 St. Jakob     (slów. Šentjakob)
 St.Veit       (slów. Šentvid)
 Schischka         (slów. Šiška)
 Gallenberg, Kahlenberg   (slów. Šmarna gora)
 St. Martin an der Save (slów. Šmartno ob Savi)
 St.Martin unter Gallenberg (slów. Šmartno pod Šmarno goro)
 Stephansdorf  (slów. Štepanja vas)
 Tatzen         (slów. Tacen)
 Josephsthal         (slów. Vevče)
 Weitsch           (slów. Vič)
 Schrottenthurn      (slów. Vižmarje)
 Sadobrowa     (slów. Zadobrova)
 Kaltenborn         (slów. Zalog)

 Gschicht 
 Da Nåm voh da Stod 
Es gibt drei vaschiadane Erklearungan fir d'Herkumft vom Nåm. Da slówénische Stodnåm "Ljubljana" kimmt entwéder voh "ljubljena", dés hoasst asó vü wia "gliabte Stod", óder vom lateinischen Flussnåm "aluviana". Da boarische Nåm "Laiboch" derfad vom Fluss Laiboch ogloatt seih, an dém d'Stod liigt. Dé Endsüm "-och" kimmt in vü boarische Flussnåm vur.

In Ésterreich (vuroim in Kernten und a' da Steiermork) und Boarn wird noch wia vur dé Bezeichnung "Laiboch" vawéndt, driwer aussé in Norddeitschlånd (Breissen) hod si mer óder wéniger da slówénische Nåm "Ljubljana" durchgsétzd. 's deitsche Auswertige Åmt in Deitschlånd vawéndt boade Bezeichnungan parallë.

 Von da Remazeid bis heid 
Des von de Rema grindte Emona (Colonia Emona/Aemona/Iulia tribu Claudia) woa zwoa an da Stöi vom heiting Laiboch, is owa in da Vöökawaundarung untagaungan und is desweng nur a Vuagängasiedlung vo da heitign Stod. Laiboch is im Zug vo da Ostkolonisazion vo Siedla ausm Herzogdum Bayern grindt wuan. Seidn Hochmiddloita is es de Hauptstod vo Herzogdum Krain gwesn, was zum Deitschn Reich gheat. 1276 is des Herzogdum Krain zaummt da Hauptstod an die Hobsburga gaungan, 1461 is daunn aa Bischofssitz wuan.

Untam Napoléon Bonaparte is Laiboch vo 1809 bis 1813 de Hauptstod vo de Illyrischn Provinzn vo Frankreich gwesn. De Bevöökarung hod im Hochmiddloita vua oim aus Baiern bstaundn. Noch 1848 woas da kuiturölle Middlpunkt vo de Slowenen. Bei da Voikszöhlung 1880 san de 5.658 Baiern nua mea a Mindaheit gwesn. Vuam Easchtn Wöidkriag is Laiboch a Östareichisch-Ungarische (K.u.K) Garnisonstod gwesn. Im Joa 1914 san do stazioniat gwesn:

 da Stob von da K.u.K. 28.Infantrie Trubbm Division
 des K.u.K. Krainarische Infantrie Regiment Nr. 17
 des K.u.K. Steirische Infantrie Regiment Nr. 27
 des K.u.K Laundwea Infantrie Regiment Nr. 27
 und des K.u.K. Föödkanonen Regiment Nr. 7

Vo 1918 aun bis 1991 hod Laiboch zu Jugoslawien gheat. Nua im Zweitn Wöödkriag woas aunda, da hod de Stod zu Italien gheat und damit zum Deitschn Reich. De Laibocha Baian san noch 1945 emso wia de ibrign Bairisch-Slowenen wegn de AVNOJ-Beschliss (auf Deitsch Antifaschistischer Rat der Nationalen Befreiung Jugoslawiens) vatriem wuan. Es san obaraa vü umbrocht wuan.

 Gschichtlicha Iwabligg 
 2000 v. Kr.: Friaste Seebehausungen im Laibocha Moor
 1000-700 v. Kr.: Easchte illyrische und venezianische Siedlungen
 400 v. Kr.: Periodn vo de Köitn
 1. Jahrhundert v. Kr.: A mülitärische Festung wiad vo de Rema on da Stöi vom heitign Laiboch baut
 14: Earichtung vo da remischn Siedlung Emona
 600: Aukunft vo de Slawn, gfoigt vom Niedagaung vo Emona
 800: des Gebiet vo Laiboch foit unta de Heaschoft von de Fraunkn
 1112-1125: Entstehungszeid vo da easchtn schriftlichn Aufzeichnung vo Laiboch
 1243: Entstehungszeit vo da easchtn schriftlichn Aufzeichnung vo Laiboch ois Stod
 1270: Laiboch wead vom behmischn Kenig Premysl Ottokar II eaobat. 
 1278: Laiboch geht nochn Foi vom Kenig Ottokar II. inan Bsitz vo de Hobsbuaga ei.
 1335: Laiboch wiad unta de Hobsbuagea de Haptstood von da Provinz Krain
 1415: Laiboch daweaht si vua aana tiakischn Invasion 
 1461: Grindung vo da Diözese Laiboch und de Kirchn St. Nikolaus wiad zua Kathedrale
 1504: Woih vom easchtn Buagamaasta
 1511: Laiboch dalebt sei easchts, gross's Eadbem
 1536: Protestantn richtn a professionölle Lateinschui im Raung vo am Gymnasium ei
 1597: Aukunft vo de Jesuitn, de zwaa Joa späda eana eigns Gymnasium eirichtn
 1693: Grindung vo da Academia Operosum, ana Vaeinigung vo de ogsehenstn Gleahtn 
 1701: Grindung vo da Academia Philharmonicorum
 1773-1781: Bau vom Gruber-Kanäu (Gruberjev kanal) und vom Gruber-Palost (Gruberjeva palača) 
 1754: De Bevejkarungszoih liegt bei 9.300 Eihwohna
 1797: Herausgob vo da easchtn Togeszeidung vo Slowenien
 1809-1813: Laiboch wiad de Haptstood vo de Illyrischen Provinzn
 1821: In Laiboch find da Kongress vo da Häulichn Allianz stott
 1849: Bau vo da Eisnbauhnvabindung Laiboch - Wean
 1857: Bau vo da Eisnbauhnvabindung Laiboch - Triest
 1861: Eifiarung vo da effentlichn Gasbelaichtung
 1890: Bau vo da effentlichn Wossavasuagung
 1895: Noch an vahearendn Eadbem vapflicht si Laiboch zua ana modeanan Bauweis
 1898: Eifiarung vo da effentlichn elektrischn Beleichtung
 1901: Eifiarung vo Strossnbauhnen in de Strossn vo Laiboch
 1918: Laiboch wiad Teu vom nei grindtn Kenigreich vo de Serm, Krowodn und Slowenen
 1919: Grindung vo da Universität vo Laiboch
 1929: Laiboch wiad Haptstood vo da Drau-Bonschoft (Dravska banovina) im Kenigreich Jugoslawien
 1941: Beginn vo da italienischen Okkupazion und da Umbenennung vo da Stod in Lubiana
 1942: Laiboch wead vo am Stochldrohtzaun umgem
 1943: Beginn vo da deitschn Okkupazion
 1945: Laiboch wiad Haaptstod vo da Voiksrepubblik Slowenien in da Fedarativn Voiksrepubblik Jugoslawien
 1958: Da easchte slowenische Fernsehsenda start mid reglmässige Iwatrogungen
 1961: Strossnbauhnen wern stüüglegt
 1991: Laiboch feiat de Unobhängigkeit vo Slowenien
 2002: Gipfetreffn Bush/Putin in Laiboch
 2004: Slowenien tritt da EU bei
 2007: Da Eiro läst de bisherige Laundeswährung Tolar o.

 Bevejkarung 
81,1 % vo d' Eihwohna vo Laiboch san bei da Voikszählung vo 2002 slowenische Stootsbürga, 7,5 % Bosnia, 3,5 % Kroatn, 3,2 % Jugoslawn (heid Serbm und Montenegrina), 0,7 % EU-Bürga (do'z'mois EU-15), 0,6 % Mazedonia und 0,5 % ondare.

Slowenisch is de alloanige Omtssproch vo da Stod und is vo 78,9 % ois Muadasproch ogem worn. Weida hom 4,1 % Serbisch, 3,9 % Kroatisch, 3,9 % Serbokroatisch, 3,4 % Bosnisch und 1,9 % ondare Sprochn ogem.

 Sengswiadigkeitn 
 Sengswiadigkeitn vo Laiboch    200px|thumb|center|Rothaus 200px|thumb|center|Stodzentrum thumb|200px|center|Hauptgebaide vo da Universität thumb|200px|center|Gebaide vo da Musikakademie  200px|thumb|center|Franziskanakiachn 200px|thumb|center|Franziskanakiachn 200px|thumb|center|Ljubljanica (Laiboch)

De Stod is berihmt fia d vom Jože Plečnik plantn Architekturdenkmola sowia fia d guad dahoidane Innenstod. Drunta san:

 d' Bautn vo Jože Plečnik, wia z. Bsp. de Drei Bruggn (Tromostovje), de NUK (slowenische Nazionalbibliothek, da Friedhof Žale, Kreuzlinge (Križanke), Tivoli Park
 d' Burg
 da Dom (stolnica) noch d' Pläne vom römischn Jesuitn Andrea Pozzo
 erzbischäflichs Palais
 d' Fronziskanakirchn am Prescherenblotz (Prešernov trg)
 d' Oidstod
 's Rothaus.

Laiboch wirkt auf da aanen Seitn wiara östareichische Stod, hod owa durch sei Oidstod, de vüin Cafes am Fluss und 's gmässigte Klima aa a mediterrans Flair.

Sehngswert is da Mort, bsundas am Somstog, rund um d' St.-Nikolai-Kirchn. Ned üwasehng soid ma 'n unta d' Kolonnadn vasteggtn Fischmorkt und an Sondabereich im Gebaide gengüwa d' Kolonnadn. Am Somstog findt zuadem aa a Kunstflohmorkt zwischn de Drei Bruggn und da Čevljarski most/Bruggn stott.

Da Turismus hod seid 2004 an explosionsorting Aufschwung daleebt. 's Zimmaogebot is higeng gleich bliem, dementsprechnd hom d' Preise ozong und san mid deitsche Grosstäd z' vagleichn.

 Kuitua 
Im Summa, speziö im August, findn vaschiedane Musikvaostoitungen in da Oidstod und auf da Burg stott. Südlich vo da St.-Jakobs-Bruggn (Šentjakobski most) zwischn da Zoisova cesta/Strossn und Karlovška cesta/Korlsstrossn lieng auf da westlichn Seitn de Ljubljanica-Terassn, a beliabta Treffbunkt am Wochnend.

Metelkova is 's Zentrum vo da oitanativn Kultuaszene. Aufm ehemoling Kasernenglände leem diverse Künstla und Studentn vo da Akademie fia Theata, Radio, Füim und Fernsehng und 's findn vüi Ausstöllungen, Parties und aundane Vaonstoitungen stott. De seidm Joahr 1993 ondauande "Besetzung" vom Glände wead vo da Stod duidet.

 Galarien 
 AKC Metelkova mesto 
 Galerija Equrna 
 Galerija Furlan-Črnuče , Cesta 24. junija 60, Črnuče 
 Galerija Hest , Židovska ulica 8
 Galerija ŠKUC , Stari trg 21
 KUD France Prešeren 
 KUD Sestava
 Mestna galerija Ljubljana 
 Moderna galerija Ljubljana , Tomšičeva 14
 Narodna galerija Slovenije , Puharjeva 9

 Theata 
 Cankarjev dom , Prešernova 10 (in da Maxi-Passage)
 Gledališče za otroke in mlade Ljubljana , Zaloška 61
 KUD France Prešeren , Karunova 14
 Mestno gledališče ljubljansko , Čopova 14
 Šentjakobsko gledališče , Krekov trg 2
 Slovensko mladinsko gledališče , Vilharjeva 11
 SNG-Drama , Erjavčeva 1
 Teater komedija , Šmartinska 152

 Museen 
 Arhitekturni muzej Ljubljana 
 Mestni muzej Ljubljana 
 Muzej novejše zgodovine Slovenije 
 Narodni muzej Slovenije 
 Prirodoslovni muzej Slovenije 
 Slovenska kinoteka 
 Slovenski etnografski muzej 
 Slovenski gledališki muzej
 Slovenski šolski muzej 
 Tehniški muzej Slovenije 
 Tobačni muzej 
 Zgodovinski arhiv Ljubljana 

 Büidung 
 Universität 
20px Hoamseitn: Universität Ljubljana

De Universität Laiboch (slow. Univerza v Ljubljani) is d' öidaste und renomiarteste Universität vo Slowenien. Mid üwa 64.600 Studentn on 22 Fakultätn, 3 Kunstakademien und 1 Universitätskolleg aa aane vo d' gresstn in Eiropa.

De Univärsität Laiboch is 1919 im Zentrum vo Laiboch gründt worn. Scho im 17. Joahrhundat hom humanistische und theologische Akademien bestondn. Unta fronzäsischa Herrschoft (1810) is a easchte Universität gründt worn, de owa nur kurz Bestond ghobt hod. De UNI beschäftigt heid uma 3500 Professorn und wissnschoftliche Assistentn sowia fost 900 technische und administrative Ogstöide. Bis zur Grindung vo da UNI Marburg (1978) und Primorska (2001) is 's fia fost 50 Joahr de aanzige UNI in Slowenien gwesn.

De Mehrheit vo de Fakultätn san im Zentralgebaide vo da UNI untabrocht und lieng somid im Zentrum vo da Stod. Oanige Fakultätn lieng aussahoib vo Laiboch.

 Musikakademie 
20px Hoamseitn: Musikakademie Laiboch

De Musikakademie Laiboch (slow.: Akademija za glasbo v Ljubljani) is zomm mid da Kunstakademie und da Akademie fia Theata, Radio, Füim und Fernsehng aane vo drei Kunsthochschuin in Laiboch und Teil vo da Universität Laiboch. Sie is im Joahr 1939 gründt worn und is domois aus 'm Musikkonservatorium hervurgonga. Da easchte Rektor is da Julij Betetto gwesn.

De Musikakademie is d' aanzige Musikhochschui in Slowenien und sie is Ausbüidungsstättn fia d' Mehrzoih vo de slowenischn Komponistn, Dirigentn und Musikpädagong. 's studiarn owa aa vüi ausländische Studentn on da Musikakademie.

 Wirtschoft & Infrastruktur 
 Vakea 
Laiboch hod a wichtige Funkzion ois intanazionala Vakeahrsknotnpunkt südlich vo de Oipm fia de Vakeahrsströme zwischn Italien und Ungarn, sowia vo Östareich noch Kroazien. 's gibt an Autobohring sowia viar weitgehate vertiggstöide Autobohnen Richtung Assling (Jesenice)/Karawankntunnöi, Koper, Marburg (Maribor) und Agram (Zagreb) sowia Richtung Ungarn.

Da intanazionale Flughofm liegt 15 km neadlich vom Zentrum bei Brnik.

Laiboch liegt on da zwaagleising Hauptbauhn Marburg-Triest (urspringlich Bestondteeu vo da östareichischn Südbauhn) a aagleisige Hauptstreggn fiaht iwa Assling noch Villach. Beide Streggn san elektrifiziart und ermäglichn aa üwa de gnonnte Städ ausse a tägliche Schnöizugvabindung Richtung Agram, Rijeka und Pula (Kroazien). Aussadem gibt 's no a ned elektrifiziade Streggn noch Karlovac (üwa Novo Mesto) und noch Kamnik.

Da Stodarische Vakea wiad ausschliasslich mid Omnibussn obgwigget, im Voiksmund „Trola“ gnonnt, weus in de 60-a Joahr O-Busse (Trolleybusse) gem hod. De ob 1901 darichtate Strossnboh (Tramvaj) is 1961 eigstöid worn. Weil de Vakeahrsprobleme am zuanehma san, is d' Wiedaeiführung vo ana Stodboh plant, es föihn owa no d' Pläne dozua.

Da Foahrradlvakea is im Summa bedeitnd, owa durch d Vakeahrsplanung stork reglementiad. Es gibt a Foahrradlvabot auf zoihreiche Hauptstrossn, dodrunta is de Slovenska cesta, da wichtigstn Gschäftsstrossn im Zentrum vo da Stod. Auf aanzlne Obschnitte is as Vabot aufghom worn, owa ausschliasslich nur im Zaumhong midm Bau vo Foahrradlweg. Seidm Joahr 2000 gibt 's an klaanen stodingarischn Oitogsradlvabond.

 Flughofm 
Da Flughofm Laiboch (slow.: Aerodrom Ljubljana, engl. aa Brnik Airport) is da intanazionale Flughofm vo Laiboch.  Er liegt 26 Kilometa neadlich vom Stodzentrum und siem Kilometa südöstlich vo Krainburg (Kranj) bei da Ortschoft Brnik.

Foigende Fluggsöischoftn nutzn in Flughofm ois Obflugsort. In Klauman san de Flugzüle augem:

 Adria Airways (Minga, Frankfurt am Main, Wean, Zürich, Amsterdam, Barcelona, Brüssl, Paris-Charles de Gaulle, Rom-Fiumicino, Kopenhagen, Istanbul-Atatürk, London-Gatwick, Moskau-Sheremetyevo, Ohrid, Podgorica, Prishtina, Sarajevo, Skopje, Tirana, Warschau, Dublin, Manchester, Birmingham, Kiew)
 JAT Airways (Belgrad)
 Easyjet (London-Stansted)
 Malev (Budapest)
 Air France (Paris-Charles de Gaulle) 
 Czech Airlines (Prag) 
 LOT Polish Airlines (Warschau)
 Turkish Airlines (Istanbul-Atatürk)
 Finnair (Helsinki)
 Wizzair (Brüssl-Charleroi)
 Montenegro Airlines (Podgorica)

Da Flughofm wead seid Mitte 2006 ausbaut. Darichtt wead a neichs Obflugterminal, sowia ocht Fluggostbruggn, a Industrie- und Logistikkomplex mid an Hotöi, an Eikaufszentrum, an nein Parkhaisl und vaändate Strossnfiahrung. De easchtn viar Fluggostbruggn soin im Juni 2007 in Betrieb gnumma wern, 's neie Terminal soid 2010 eigweiht wern.

Midm Auto is da Flughofm leicht iwa d' Autoboh A2 (E61) Richtung Karawonkntunnöi z' daglonga. A stündlicha Shuttleservice vakeat zwischn Stodzentrum und Flughofm (Transfer 45 min). Weidas gibts aa no an privatn Bus.

 Politik 
 Stodpartnaschoftn 
Laiboch untahoitt a Stodpartnaschoftn mid de foingadn Städd:

 StodLondseid Athen1. März 2000 Belgrad1. März 2003 Pressburg4. März 1967 Chemnitz17. Oktowa 1966 Chengdu25. Oktowa 1981 Graz Oktowa 2001 Leverkusen30. August 1979 Mardin8. Aprüi 2003 Moskau20. Mai 2000 Parma11. Aprüi 1964 Pesaro16. März 1964 Rijeka23. Oktowa 2001 Sarajevo24. Jenna 2002 Sousse27. Juli 1969 Tiflis7. Oktowa 1977 Wean14. Juli 1999 Wiesbaden30. März 1977 Agram21. Feewa 2001

 Echte und woschechte Laibocha 
 Alexander Graf von Auersperg, östareichischa Dichta und Politika
 Anton Azbe, östareichischa Mola slowenischa Herkunft
 Eduard Baar-Baarenfels, östareichischa Heimwehrführa und Politika
 Andrej Bajuk, slowenischa Politika
 Bruno Brehm, östareichischa Schriftstella sudetendeitscha Herkunft
 Brigita Bukovec, slowenische Leichtathletin und Olympionikin
 Philipp von Cobenzl, östareichischa Stootsmo
 Jernäi Damjan, slowenischa Schispringa
 August von Hallerstein, deitscha Missjonar
 Andrej Hauptman, Radlrennfoahra
 Urška Hrovat, slowenische Schirennlaifarin
 Martin Hvastija, Radlrennfoahra
 Edvard Kardelj, jugoslawischa Politika
 Zoran Klemenčič, Radlrennfoahra
 Lovrenc Košir, Erfinda vo da Briafmarkn
 Marijan Lipovšek, Komponist
 Ernst Moro, Professor fia Kindaheilkunde
 Odo Neustädter-Stürmer, östareichischa Politika und Schefideolog vo da Hoamweahr
 Janez Baptist Novak, Komponist
 Fritz Pregl, östareichischa Kemika
 Franc Kardinal Rode, Erzbischof vo Laiboch, spada Präfekt on da römischn Kurie
 Veronika Šarec, slowenische Schirennlaifarin
 Georg von Slatkonia, katholischa Bischof vo Wean
 Mateja Svet, slowenische Schirennlaifarin
 Johann Weichard Valvasor, slowenischa Topograf und Historika
 Milan Vidmar, Professor vo da Elektrotechnik und Schach-Grossmaasta
 Paul Wiener, Theologe, ersta evangelischa Bischof vo Siembirng (1553-54)
 Constantin von Wurzbach (1818-1893), östareichischa Bibliothekar, Lexikograf und Schriftstella
 Karl Freiherr von Wurzbach (1809-1886), Politika, Londeshauptmo (1866-71) und Londespresident (1871-72) vo Krain (öidesta Bruada vom Constant von Wurzbach)
 Konrad Zindler, östareichischa Mathematika
 Slavoj Žižek, Psychoanalytika, Filosof

 Sport 
 Olimpija Ljubljana: 10-focha slowenischa und 8-focha jugoslawischa Eishockeymaasta
 NK Olimpija Ljubljana: stärksta Fuassboi-Hauptvarein vo Slowenien
 KK Olimpija Ljubljana: bekonntesta Basketboivarein vo Slowenien

 Im Netz 

 Tourismusbüro (slow. & engl.)
 Ljubljana-Life: Unobhängiga Reiseführa vo Laiboch (engl.)
 Botanischa Gortn vo Laiboch (engl.)
 https://web.archive.org/web/20071008190429/http://www.reise-photografie.de/slowenien/ Büidln aus Laiboch

 Beleg 


Kategorie:Ort in Slowenien
Kategorie:Hauptstadt in Europa
Kategorie:Hauptstadt in der EU
Kategorie:Träger des Leninordens